સીફર કહે છે, "પૈસા આપનારા લોકો અમને હંમેશાં એક જ સવાલ પૂછતા હતાઃ શું કૉન્ડોમ શાકાહારી છે?"

સીફર અને ઝાઈલર ત્યાં સુધી એ જાણતા ન હતા કે કૉન્ડોમના રબરને મુલાયમ બનાવવા માટે સામાન્ય રીતે જાનવરોના પ્રોટીનનો ઉપયોગ થતો હોય છે. 

જર્મનીના બર્લિનના આ બન્ને ઉદ્યોગસાહસિકો, 8 અબજ ડૉલરના વૈશ્વિક કૉન્ડોમ માર્કેટમાં પર્યાવરણ પ્રત્યે જાગૃત ગ્રાહકો મારફતે પોતાનું સ્થાન બનાવવાનો પ્રયાસ કરતા હતા. 

પર્યાવરણ પ્રત્યે જાગૃત લોકોની સંખ્યા મોટી હતી અને એ તેમના માટે આશ્ચર્યજનક હતું. આજે ચાર વર્ષ પછી તેમની ટકાઉ અને શાકાહારી ઉત્પાદનોની બ્રાન્ડનું વાર્ષિક ટર્નઓવર 50 લાખ યુરો સુધી પહોંચી ગયું છે. 

તેમની કંપનીનું નામ છે-આઇન્હોર્ન. જર્મન ભાષામાં તેનો અર્થ થાય છે-યુનિહોર્ન.

યુનિહોર્ન શબ્દનો ઉપયોગ એક અબજ ડૉલરનો બિઝનેસ કરતી Airbnb અને Deliveroo જેવી સ્ટાર્ટ-અપ કંપનીઓ માટે કરવામાં આવે છે.

સીફર અને ઝાઈલરની કંપની હજુ એ સ્તરે પહોંચી નથી, પણ ટકાઉ પર્યાવરણને કેન્દ્રમાં રાખીને બિઝનેસ ઊભો કરવામાં તેઓ સફળ થયા છે. તેથી વેપારી જૂથ માટે નવી શક્યતાઓના દરવાજા ખૂલ્યા છે. 

કોઈ એનિમલ પ્રોડક્ટ નહીં

જર્મનીમાં ગર્ભનિરોધ માટે ગોળી પછી બીજો સૌથી લોકપ્રિય ઉપાય છે કૉન્ડોમ. જોકે, પોતાની ગર્લફ્રેન્ડ સાથે કૉન્ડોમ ખરીદતી વખતે સીફરને તેનું બ્રાન્ડિંગ જૂનું લાગતું હતું. 

તેમને લાગતું હતું કે આજનો વપરાશકર્તા પર્યાવરણને અનુકૂળ હોય તેવાં ઉત્પાદનને પસંદ કરે એ શક્ય છે. 

સીફરે ઝાઈલરનો વિચાર પહેલાં તો ફગાવી દીધો હતો, પણ બાદમાં એ આ વિચાર સાથે સહમત થયા હતા. તેમને આ પ્રોડક્ટ ઈ-કૉમર્સ માટે આદર્શ જણાઈ હતી. 

તેઓ માત્ર પૃથ્વી માટે જ નહીં, કંપનીના કર્મચારીઓ માટે પણ યોગ્ય અને ટકાઉ હોય તેવો બિઝનેસ ઊભો કરવા ઇચ્છતા હતા. 

તેઓ દસ વર્ષથી સ્ટાર્ટ-અપ બિઝનેસમાં હતા અને પોતાનું સપનું સાકાર કરવાની તક શોધી રહ્યા હતા. 

સીફર કહે છે, "બાળપણમાં મને કોઈએ પૂછ્યું હોત કે મોટો થઈને હું શું બનવા માગું છું તો મેં કહ્યું હોત કે કરોડપતિ."

10 વર્ષ સુધી ઉદ્યોગસાહસિક બની રહ્યા પછી તેઓ પોતાના સાથીઓ અને દોસ્તોને કરોડપતિ બનતા જોઈ રહ્યા હતા, પણ તેઓ ખુશ ન હતા. 

બિઝનેસ શરૂ કરવા માટે તેમણે ક્રાઉડ ફંડિંગની મદદ લીધી હતી. ક્રાઉડ ફંડિંગ મારફત તેમણે એક લાખ યુરો (એટલે કે 1,11,000 ડૉલર અથવા 84,400 પાઉન્ડ) એકત્ર કર્યા હતા. 

એ સમયે શાકાહારવાદ આઇન્હોર્નની પ્રોડક્ટ પ્લાનિંગનો હિસ્સો બની ગયો હતો. 

વૃક્ષોમાંથી મળતી... \n\nમને ઉપરના લેખ માટે સારું શીર્ષક આપો.
'કૉન્ડોમ શાકાહારી હશે કે નહીં એ અમે પહેલાં વિચાર્યું પણ ન હતું.'